techiaith/cofnodycynulliad_en-cy huggingface dataset:
English: Minister, before I ask my question, I saw this morning on Politico that it's your birthday and Peter Hain's birthday as well, so happy birthday to you. What better way to celebrate than answering questions here in the Senedd? Minister, one of the cornerstones of medical care in our communities is GPs, of course, and I know that you're very aware of the concern in a number of communities such as Pentyrch in the north of the city, that are concerned that they're losing their local surgery. And one of the arguments that are used with these communities is that there will be a new centre, several miles away, that will be able to provide the specialist services that they need. But do you agree with me, Minister, that before any community loses that local health provision we need a full, transparent and detailed consultation, and there needs to be a clear and robust rationale for doing that? Thank you.
Welsh: Gweinidog, cyn i fi holi fy nghwestiwn i, welais i'r bore yma ar Politico ei bod hi'n ben-blwydd arnoch chi a Peter Hain, felly pen-blwydd hapus iawn i chi. Pa ffordd well i ddathlu nag ateb cwestiynau fan hyn yn y Senedd? Gweinidog, un o gonglfeini gofal meddygol yn ein cymunedau yw meddygon teulu, a dwi'n gwybod bod chi'n ymwybodol iawn o gonsérn nifer o gymunedau fel Pentyrch yng ngogledd y ddinas, sy'n pryderu eu bod nhw'n colli'r feddygfa leol. Ac un o'r dadleuon sy'n cael eu defnyddio gyda'r cymunedau yma yw y bydd yna ganolfan newydd, sawl milltir i ffwrdd, yn gallu cynnig y gwasanaethau arbenigol y maen nhw eu hangen. Ond ydych chi'n cytuno â fi, Gweinidog, cyn bod unrhyw gymuned yn colli'r ddarpariaeth iechyd lleol, fod angen ymgynghoriad llawn, tryloyw a manwl, a bod angen rhesymau clir a chadarn i wneud hynny? Diolch yn fawr.
English: Thank you very much. Yes, it is my birthday, as it is Peter Hain's and John Taylor from Duran Duran. [ Laughter.] And Amanda Holden too, I understand, so I'm in very good company. Just in terms of the consultation on the surgery in Pentyrch, I have received a referral on 17 January covering this particular situation, and I've also received a letter from the LHB on this whole issue. Of course, we do have to ensure that the system is transparent. The process will be ongoing until Government Ministers have all of the information so that we can come to a decision that is clear and fair. Of course, community groups in the area have also been informed that they too have an opportunity to make any representations that they would like to make.
Welsh: Diolch yn fawr. Ydy, mae'n ben-blwydd arnaf i a Peter Hain, a John Taylor o Duran Duran hefyd. [ Chwerthin.] Ac Amanda Holden dwi'n deall hefyd, so dwi mewn cwmni da. Jest o ran yr ymgynghoriad ar y feddygfa ym Mhentyrch, dwi wedi derbyn referral ar 17 Ionawr yn sôn am y sefyllfa yma, a dwi wedi derbyn llythyr gan y BILl ynglŷn â hyn. Wrth gwrs, mae'n rhaid i ni sicrhau bod y system yn un dryloyw. Bydd y broses yn cario ymlaen nes bod gan Weinidogion Llywodraeth Cymru y wybodaeth i gyd fel ein bod ni'n gallu dod i benderfyniad sydd yn glir ac yn deg. Wrth gwrs, mae grwpiau cymunedol yn yr ardal hefyd wedi cael gwybod bod cyfle ganddyn nhw hefyd i wneud unrhyw fath o representations sydd eisiau arnyn nhw.
English: Thank you very much. The priority for delivering health services in the Hywel Dda area is planning for the continued provision of essential and key services, alongside caring for patients affected by COVID-19, and also working towards the delivery of wider, more routine, services when it is safe to do so.
Welsh: Diolch yn fawr. Cynllunio ar gyfer parhau i ddarparu gwasanaethau hanfodol ac allweddol, ynghyd â gofalu am gleifion sydd wedi eu heffeithio gan COVID-19, a gweithio hefyd tuag at gyflenwi gwasanaethau ehangach, mwy rheolaidd, pan fydd yn ddiogel i wneud hynny, yw'r flaenoriaeth wrth gyflenwi gwasanaethau iechyd yn ardal Hywel Dda.
English: Minister, last time I raised the delivery of health services with you, you responded with a political rant, but the people that both you and I represent have genuine concerns about local health services, and so I hope this time you'll choose to respond in a much more measured way. Now, as you're aware, Hywel Dda University Health Board has recently submitted proposals that include repurposing or rebuilding Withybush General Hospital, whatever that means, and I know that you've also been receiving e-mails recently on this issue from worried residents in Pembrokeshire. People are worried that they will have to travel further afield for life-saving services and, as you know, the golden hour is critical in saving people's lives. Therefore, it's absolutely crucial that Withybush hospital retains its emergency services and that the hospital is not downgraded going forwards. So, Minister, will you work with me, and indeed others, to ensure that emergency services stay in Pembrokeshire for the future?
Welsh: Weinidog, y tro diwethaf imi ddwyn darpariaeth y gwasanaethau iechyd i'ch sylw, fe wnaethoch ymateb drwy refru gwleidyddol, ond mae gan y bobl rydych chi a minnau'n eu cynrychioli bryderon gwirioneddol am wasanaethau iechyd lleol, ac felly rwy'n gobeithio y byddwch yn dewis ymateb mewn ffordd lawer mwy pwyllog y tro hwn. Nawr, fel y gwyddoch, mae Bwrdd Iechyd Prifysgol Hywel Dda wedi cyflwyno cynigion yn ddiweddar sy'n cynnwys addasu Ysbyty Cyffredinol Llwynhelyg at ddibenion gwahanol neu ei ailadeiladu, beth bynnag y bo hynny'n ei olygu, a gwn eich bod chithau hefyd wedi bod yn cael negeseuon e-bost yn ddiweddar ar y mater hwn gan drigolion pryderus yn sir Benfro. Mae pobl yn poeni y bydd yn rhaid iddynt deithio ymhellach am wasanaethau sy'n achub bywyd ac fel y gwyddoch, mae'r awr aur yn hanfodol i achub bywydau pobl. Felly, mae'n gwbl hanfodol fod Ysbyty Llwynhelyg yn cadw ei wasanaethau brys ac nad yw'r ysbyty'n cael ei israddio yn y dyfodol. Felly, Weinidog, a wnewch chi weithio gyda mi, a chydag eraill yn wir, i sicrhau bod y gwasanaethau brys yn aros yn sir Benfro ar gyfer y dyfodol?
English: Do you agree with me, Minister, that the future of health services in our region is in need of a genuine discussion, and that politicians should help solve systematic challenges, like how to attract and retain staff and how to deliver as many of the services as possible as close to home and where people live? It would be more useful, rather than simply obstructing change and investment that our constituents deserve, to instead engage in useful, constructive dialogue and engagement with all concerned, including the local health board, the providers and indeed, most of all, the people who rely on sustained and reliable health services. You've already outlined some of the challenges that are faced annually in the local health board area. It's time to get real now and have a genuine discussion about where we are, where we go, and what people need. I really hope, Minister, and I'm sure you will agree with me, that people take part in a measured discussion rather than simply, and I have to agree with you, pointing people towards where your office is, especially in this day and age - it's an absolutely dangerous practice.
Welsh: A ydych yn cytuno â mi, Weinidog, fod angen trafodaeth onest ar ddyfodol gwasanaethau iechyd yn ein rhanbarth, ac y dylai gwleidyddion helpu i ddatrys heriau systematig, megis sut i ddenu a chadw staff a sut i ddarparu cymaint o'r gwasanaethau mor agos i'r cartref a lle mae pobl yn byw â phosibl? Yn hytrach na rhwystro'r newid a'r buddsoddiad y mae ein hetholwyr yn ei haeddu, byddai'n fwy defnyddiol ymgysylltu a chael sgwrs ddefnyddiol ac adeiladol â phawb dan sylw, gan gynnwys y bwrdd iechyd lleol, y darparwyr, ac yn wir, yn bennaf oll, y bobl sy'n dibynnu ar wasanaethau iechyd parhaus a dibynadwy. Rydych eisoes wedi amlinellu rhai o'r heriau a wynebir yn flynyddol yn ardal y bwrdd iechyd lleol. Mae'n bryd bod yn realistig yn awr a chael trafodaeth onest am ein sefyllfa ar hyn o bryd, i ba gyfeiriad yr awn iddo a beth sydd ei angen ar bobl. Rwy'n mawr obeithio, Weinidog, ac rwy'n siŵr y byddwch yn cytuno â mi, y bydd pobl yn cymryd rhan mewn trafodaeth bwyllog yn hytrach na chyfeirio pobl at eich swyddfa, yn enwedig yn yr oes sydd ohoni - mae'n arfer peryglus iawn.
English: Thanks very much, Joyce. I think you're absolutely right; we need a far deeper public conversation about what we want and how the whole range of health services will work, not just for the people of Pembrokeshire, but for Carmarthenshire and for Ceredigion in the years ahead. We haven't had that deeper conversation over the years, because some people have been caught up in the location of buildings rather than focusing our efforts on maximising our resources for the benefit of patients. There's a whole new philosophy that is being developed here. It's about care in the community as far as possible. Of course, Withybush doesn't exist on its own. It is, and will continue to be, part of a network of hospitals that provide health and care for our communities, whether that programme business case goes ahead or not.
Welsh: Diolch yn fawr, Joyce. Credaf eich bod yn llygad eich lle, mae arnom angen sgwrs gyhoeddus fwy dwfn o lawer am ein dymuniadau a sut y bydd yr ystod gyfan o wasanaethau iechyd yn gweithio, nid yn unig i bobl sir Benfro, ond i bobl sir Gaerfyrddin a Cheredigion yn y blynyddoedd i ddod. Nid ydym wedi cael y sgwrs fwy dwfn honno dros y blynyddoedd, am fod rhai pobl wedi canolbwyntio ar leoliad adeiladau yn hytrach na chanolbwyntio ein hymdrechion ar sicrhau bod gennym cymaint â phosibl o adnoddau er budd cleifion. Mae athroniaeth gwbl newydd yn cael ei datblygu yma. Mae'n ymwneud â gofal yn y gymuned cyn belled ag y bo modd. Wrth gwrs, nid yw Ysbyty Llwynhelyg yn bodoli ar ei ben ei hun. Mae'n rhan, a bydd yn parhau i fod yn rhan, o rwydwaith o ysbytai sy'n darparu iechyd a gofal i'n cymunedau, boed achos busnes y rhaglen honno'n mynd rhagddo ai peidio.
English: Questions now from the party spokespeople. Conservative spokesperson, Gareth Davies, to be answered by the Deputy Minister for Social Services.
Welsh: Cwestiynau nawr gan lefarwyr y pleidiau. Llefarydd y Ceidwadwyr, Gareth Davies, i'w ateb gan y Dirprwy Weinidog Gwasanaethau Cymdeithasol.
English: I thank Gareth Davies for that question. The integration of health and social care is something that we are working very hard to reach. Our regional partnership boards are where we are putting this into practice, where we have the health authorities and the local government authorities working together to come up with proposals that are totally integrated. It's also very important to remember that when we talk about an integrated service, there are other services that are very important as well. For example, on the RPBs, we have housing represented, and we have citizens represented, and unpaid carers represented. My vision of an integrated health and social care service is where you can move seamlessly between the two services, and where there are organisations like the regional partnership boards that are able to plan on an integrated basis.
Welsh: Diolch i Gareth Davies am ei gwestiwn. Mae integreiddio iechyd a gofal cymdeithasol yn rhywbeth yr ydym yn gweithio'n galed iawn i'w gyflawni. Rydym yn rhoi hyn ar waith yn ein byrddau partneriaeth rhanbarthol, lle mae gennym yr awdurdodau iechyd a'r awdurdodau llywodraeth leol yn gweithio gyda'i gilydd ar lunio cynigion sy'n gwbl integredig. Mae hefyd yn bwysig iawn cofio, pan fyddwn yn sôn am wasanaeth integredig, fod yna wasanaethau eraill pwysig iawn hefyd. Er enghraifft, ar y byrddau partneriaeth rhanbarthol, ceir cynrychiolaeth o'r maes tai, caiff dinasyddion eu cynrychioli, a chaiff gofalwyr di-dâl eu cynrychioli. Mae fy ngweledigaeth am wasanaeth iechyd a gofal cymdeithasol integredig yn un lle y gallwch symud yn ddi-dor rhwng y ddau wasanaeth, a lle y ceir sefydliadau fel y byrddau partneriaeth rhanbarthol sy'n gallu cynllunio ar sail integredig.
English: I'm grateful for that answer, Deputy Minister. I agree to some level that, in an ideal world, that would be the case, but sadly, we've still got a long way to go. Perhaps the prime reason to integrate health and care is to ensure the best health and well-being outcomes for Welsh citizens, because at the moment we are totally failing at that aim. We are all too painfully aware of this crisis in social care and the impact it's having on not just the care sector but right across health and care. DTOCs, or delayed transfers of care, mean that there are fewer beds for new patients, putting strain on an already overburdened system. As evidence to the health committee has highlighted, this is sadly leading to deaths. According to the Royal College of Emergency Medicine, delays over eight hours in A&E could have contributed to as many as 2,000 unnecessary deaths. How do you plan to ensure that an integrated approach to discharge happens on every hospital ward across Wales?
Welsh: Diolch am eich ateb, Ddirprwy Weinidog. Rwy'n cytuno i raddau, mewn byd delfrydol, mai dyna fyddai'r sefyllfa, ond yn anffodus, mae gennym lawer o ffordd i fynd o hyd. Efallai mai'r prif reswm dros integreiddio iechyd a gofal yw sicrhau'r canlyniadau iechyd a llesiant gorau i ddinasyddion Cymru, oherwydd ar hyn o bryd, rydym yn methu cyflawni'r nod hwnnw yn llwyr. Mae pob un ohonom yn boenus o ymwybodol o'r argyfwng mewn gofal cymdeithasol a'r effaith y mae'n ei chael nid yn unig ar y sector gofal ond ar draws iechyd a gofal. Mae oedi wrth drosglwyddo gofal yn golygu bod llai o welyau ar gael ar gyfer cleifion newydd, ac mae hynny'n creu straen i system sydd eisoes dan ormod o bwysau. Fel y mae'r dystiolaeth i'r pwyllgor iechyd wedi'i amlygu, yn anffodus, mae hyn yn arwain at farwolaethau. Yn ôl y Coleg Brenhinol Meddygaeth Frys, fe allai cyfnodau o oedi dros wyth awr mewn adrannau damweiniau ac achosion brys fod wedi cyfrannu at hyd at 2,000 o farwolaethau diangen. Sut ydych chi'n bwriadu sicrhau bod dull integredig o ryddhau cleifion ar waith ar bob ward ysbyty ledled Cymru?
English: Gareth Davies highlights a crucial point. There is no way that the health service will flourish unless the social care system is operating to its maximum. The reason why over 1,000 people who are medically fit to be discharged are not able to be discharged is, to a large extent, because there is not the domiciliary support in their own homes for them to manage at home, and there aren't enough spaces in care homes, where there aren't enough staff to look after them. Because of that, they're totally interlinked, and that's why we are working so closely together, the Minister for Health and Social Services and myself as the Deputy Minister for social care - because these two elements are totally linked, and what happens in the social care service impacts in the hospitals. We've been meeting every week in an action committee, with the local health boards and with the local authorities, and we've come up with a huge range of proposals in order to get people home more quickly, to try to ensure that they receive the support in some way or another when they do go home. We've also made, as you know from the announcement I made yesterday, big efforts in order to increase the social care workforce. So, we are working very hard to ensure that there is an improvement, and he makes an important point on how linked these two areas of service are.
Welsh: Mae Gareth Davies yn tynnu sylw at bwynt hollbwysig. Nid oes unrhyw ffordd y bydd y gwasanaeth iechyd yn ffynnu oni bai fod y system gofal cymdeithasol yn gweithredu hyd eithaf ei gallu. I raddau helaeth, y rheswm pam nad oes modd rhyddhau dros 1,000 o bobl sy'n ffit yn feddygol o'r ysbyty yw nad oes cymorth cartref yn eu cartrefi eu hunain iddynt allu ymdopi gartref, ac nid oes digon o lefydd ar gael mewn cartrefi gofal, lle nad oes digon o staff i ofalu amdanynt. Oherwydd hynny, maent yn gwbl gysylltiedig â'i gilydd, a dyna pam ein bod yn cydweithio mor agos, y Gweinidog Iechyd a Gwasanaethau Cymdeithasol a minnau fel y Dirprwy Weinidog gofal cymdeithasol - gan fod y ddwy elfen yn gwbl gysylltiedig â'i gilydd, ac mae'r hyn sy'n digwydd yn y gwasanaeth gofal cymdeithasol yn cael effaith ar yr ysbytai. Rydym wedi bod yn cyfarfod bob wythnos mewn pwyllgor gweithredu, gyda'r byrddau iechyd lleol a chyda'r awdurdodau lleol, ac rydym wedi llunio ystod enfawr o gynigion er mwyn sicrhau bod pobl yn mynd adref yn gynt, i geisio sicrhau eu bod yn cael cymorth mewn rhyw ffordd neu'i gilydd pan fyddant yn mynd adref. Rydym hefyd, fel y gwyddoch o'r cyhoeddiad a wneuthum ddoe, wedi gwneud ymdrech fawr i gynyddu maint y gweithlu gofal cymdeithasol. Felly, rydym yn gweithio'n galed iawn i sicrhau gwelliant, ac mae'n gwneud pwynt pwysig ynghylch pa mor gysylltiedig yw'r ddau faes gwasanaeth hyn.
English: Thank you again, Deputy Minister. Of course, if we're truly to get to grips with discharges, we need to get on top of DTOCs. We not only have to get health and housing all pulling in the same direction, we first have to truly understand the scale of the problem, and the data is spotty at best. It was before the pandemic, and has got even worse. Different departments in the same hospital can use different criteria for what constitutes a DTOC. We know from the Minister that NHS Wales believes that around 1,000 patients are medically fit for discharge, yet are confined to an acute hospital bed, but we don't truly know if that's just the tip of the iceberg. Deputy Minister, how do you plan to get health and social care working together to ensure we have up-to-date accurate data on DTOCs and the reasons for delayed discharges?
Welsh: Diolch eto, Ddirprwy Weinidog. Wrth gwrs, os ydym o ddifrif am fynd i'r afael â rhyddhau pobl o'r ysbyty, mae angen inni fynd i'r afael ag oedi wrth drosglwyddo gofal. Nid yn unig y mae angen inni sicrhau bod iechyd a thai yn tynnu i'r un cyfeiriad, ond yn gyntaf, mae'n rhaid inni ddeall yn iawn beth yw maint y broblem, ac mae'r data'n dameidiog ar y gorau. Roedd felly cyn y pandemig, ac mae wedi mynd yn waeth byth. Gall gwahanol adrannau yn yr un ysbyty ddefnyddio meini prawf gwahanol ar gyfer yr hyn sy'n oedi wrth drosglwyddo gofal. Gwyddom gan y Gweinidog fod GIG Cymru yn credu bod oddeutu 1,000 o gleifion yn feddygol ffit i gael eu rhyddhau, ond yn parhau i fod mewn gwelyau ysbyty acíwt, ond nid ydym yn gwybod yn iawn ai pigyn y rhewfryn yn unig yw hynny ai peidio. Ddirprwy Weinidog, sut y bwriadwch gael iechyd a gofal cymdeithasol i weithio gyda'i gilydd i sicrhau bod gennym ddata cywir a chyfredol am achosion o oedi wrth drosglwyddo gofal a'r rhesymau dros oedi wrth ryddhau cleifion?
English: We are developing our services' data and we are analysing why those over 1,000 people are detained in hospital when they shouldn't be there. In the vast majority, the reason for it is because they haven't got the help from the social care services, but there are other reasons as well. For example, communications is a big issue. There are delays sometimes for things like medication. There are lots of delays, and we are in the process of analysing that data. But, again, I think Gareth Davies makes an important point that we do need that information in order to plan in a productive way.
Welsh: Rydym yn datblygu data ein gwasanaethau ac yn dadansoddi pam fod y mwy na 1,000 o bobl hynny'n cael eu cadw yn yr ysbyty pan na ddylent fod yno. Yn y rhan fwyaf o achosion, y rheswm am hyn yw nad ydynt yn cael cymorth gan y gwasanaethau gofal cymdeithasol, ond mae rhesymau eraill hefyd. Er enghraifft, mae cyfathrebu'n broblem fawr. Mae oedi weithiau ar gyfer pethau fel meddyginiaeth. Ceir llawer o oedi, ac rydym wrthi'n dadansoddi'r data hwnnw. Ond unwaith eto, credaf fod Gareth Davies yn gwneud pwynt pwysig fod angen yr wybodaeth honno arnom er mwyn cynllunio mewn ffordd gynhyrchiol.
English: Thank you very much, Llywydd. I have become disheartened once again looking today at waiting times for health appointments. It was CAMHS appointments that I saw today, showing that only 22 per cent receive an appointment within four weeks, the lowest level ever, when it was 75 per cent a year ago. Tomorrow, we're expecting broader health statistics, including ambulance waiting times, which show more than anything perhaps how patient flow through the health and care system has almost come to a stop. The target for the ambulance service of reaching the most at risk patients within eight minutes in 65 per cent of cases has been missed for a year and a half. When does the Minister expect the ambulance service to reach the target? Because every day, every week, every month of failing to reach a target puts lives at risk.
Welsh: Diolch yn fawr iawn, Llywydd. Dwi wedi digalonni eto heddiw yn edrych ar ddata amseroedd aros iechyd. Ffigurau aros am apwyntiad cyntaf CAMHS welais i heddiw, yn dangos mai dim ond 22 y cant sy'n cael apwyntiad o fewn pedair wythnos, y lefel isaf erioed, pan oedd o'n 75 y cant flwyddyn yn ôl. Yfory, rydym ni'n disgwyl ffigurau iechyd ehangach, yn cynnwys amseroedd aros ambiwlans, sy'n dangos fwy nag unrhyw beth o bosib sut mae llif cleifion drwy'r system iechyd a gofal wedi arafu i stop, mae'n ymddangos, bron. Mae targed y gwasanaeth ambiwlans o gyrraedd y cleifion mwyaf sâl o fewn wyth munud mewn 65 y cant o achosion wedi cael ei fethu ers blwyddyn a hanner. Pa bryd mae'r Gweinidog yn disgwyl i'r gwasanaeth ambiwlans allu cyrraedd y targed? Achos mae bob diwrnod, bob wythnos, bob mis o fethu â chyrraedd y targed yn rhoi bywydau mewn peryg.
English: Certainly, they are, and there are people behind every statistic. I, and others on these benches, have been gathering evidence about the impact of the ambulance crisis.
Welsh: Yn sicr, maen nhw'n rhy hir, ac mae yna bobl tu ôl i bob ystadegyn, wrth gwrs. Rydw i, a fy nghyd-Aelodau ar y meinciau yma, wedi bod yn casglu tystiolaeth am effaith y creisis ambiwlans.
English: The stories that we hear are frightening: an 89-year-old woman collapsed and lying on the floor for six hours; a farming accident with no ambulance being available at all, so the patient is taken by car with a broken back; a wheelchair-dependent patient suffering a fracture being told to wait three days because it's non-urgent; a woman whose symptoms were deemed to require an emergency response waiting nine hours and an ambulance arriving as her heart stopped. Now, as the Minister says, this is not perhaps an ambulance crisis; it's a whole-system crisis, it's a system that is clogged up, and nobody is angrier about the situation that paramedics and ambulance staff, and our thanks to them is immeasurable. But, let me tell you what I was told by a senior GP recently. They said, 'If I had a family member who required urgent care, I wouldn't even think of calling 999, they'd be straight in the car. If we wanted an ambulance in Wales tonight, there probably wouldn't be one. This doesn't seem like a developed country'. What kind of country are we and when will the penny drop about the need to sort it out if even GPs are saying that we can't help those in most serious need of help?
Welsh: Mae'r straeon a glywn yn ddychrynllyd: gwraig 89 oed yn llewygu ac yn gorwedd ar y llawr am chwe awr; damwain ffermio heb unrhyw ambiwlans o gwbl ar gael, felly caiff claf sydd wedi torri ei gefn ei gludo mewn car; claf sy'n ddibynnol ar gadair olwyn ac sydd wedi torri asgwrn yn clywed bod angen aros tri diwrnod gan nad yw'n achos brys; menyw yr ystyrid bod ei symptomau'n galw am ymateb brys yn aros am naw awr, ac ambiwlans yn cyrraedd wrth i'w chalon stopio. Nawr, fel y dywed y Gweinidog, nid argyfwng ambiwlans yw hwn, o bosibl, mae'n argyfwng system gyfan, system wedi'i llethu, ac nid oes unrhyw un yn fwy dig ynghylch y sefyllfa na pharafeddygon a staff ambiwlans, ac mae ein diolch iddynt hwy yn anfesuradwy. Ond gadewch imi ddweud wrthych yr hyn a ddywedodd uwch feddyg teulu wrthyf yn ddiweddar. 'Pe bai gennyf aelod o'r teulu a oedd angen gofal brys,' meddai, 'ni fyddwn hyd yn oed yn ystyried ffonio 999, byddent yn mynd i mewn i'r car yn syth. Pe baem angen ambiwlans yng Nghymru heno, mae'n debyg na fyddai un ar gael. Nid yw hon yn teimlo fel gwlad ddatblygedig'. Pa fath o wlad ydym ni, a phryd y deellir yr angen i ddatrys y broblem os yw hyd yn oed meddygon teulu yn dweud na allwn helpu'r rheini sydd fwyaf o angen cymorth?